#### O R D I N

**privind aprobarea competițiilor școlare ce se vor organiza și desfășura în România, la nivel internațional, național și regional, în anul școlar 2016-2017**

În baza prevederilor art. 57, alin. (4), din Legea educației naționale nr. 1/2011 cu modificările și completările ulterioare,

În conformitate cu prevederile Metodologiei-cadru de organizare și desfășurare a competițiilor școlare, aprobată prin O.M.E.C.T.S. nr.3035/2012 și ale

Hotărârii Guvernului nr.26/2017 privind organizarea şi funcţionarea Ministerului Educaţiei Naționale,

**MINISTRUL EDUCAŢIEI NAȚIONALE**

**emite prezentul ordin:**

**Art. 1.** – **(1)** Se aprobă Lista olimpiadelor și concursurilor școlare internaționale ce se vor organiza și desfășura în România în anul școlar 2016-2017, prevăzută în anexa 1, care face parte integrantă din prezentul ordin.

**(2)** Se aprobă Lista olimpiadelor școlare ce se vor organiza și desfășura în anul școlar 2016-2017, prevăzută în anexa 2, care face parte integrantă din prezentul ordin.

**(3)** Se aprobă Lista competițiilor sportive școlare ce se vor organiza și desfășura în anul școlar 2016-2017 în cadrul Olimpiadei Naționale a Sportului Școlar, prevăzută în anexa 3, care face parte integrantă din prezentul ordin.

**(4)** Se aprobă Lista competițiilor sportive școlare ce se vor organiza și desfășura în anul școlar 2016-2017 în cadrul Olimpiadei Gimnaziilor, prevăzută în anexa 4, care face parte integrantă din prezentul ordin.

**(5)** Se aprobă Lista concursurilor școlare ce se vor organiza și desfășura la nivel național, cu finanțare MEN, în anul școlar 2016-2017, prevăzută în anexa 5, care face parte integrantă din prezentul ordin.

**(6)** Se aprobă Lista concursurilor școlare ce se vor organiza și desfășura la nivel național, fără finanțare MEN, în anul școlar 2016-2017, prevăzută în anexa 6, care face parte integrantă din prezentul ordin.

**(7)** Se aprobă Lista concursurilor școlare ce se vor organiza și desfășura la nivel regional, fără finanțare MEN, în anul școlar 2016-2017, prevăzută în anexa 7, care face parte integrantă din prezentul ordin.

**Art. 2. –** Calendarul, precum și locul desfășurării competițiilor școlare se stabilesc prin notă aprobată de președintele Comisiei Naționale pentru Coordonarea Competiţiilor Şcolare în anul şcolar 2016-2017.

**Art. 3.** – **(1)** Pentru organizarea și desfășurarea competițiilor școlare aprobate prin prezentul ordin se interzice perceperea de taxe de participare sau solicitarea altor contribuții financiare (de exemplu: achiziționarea de cărți, reviste etc.) din partea părinților/elevilor.

**(2)** În unitățile de învățământ preuniversitar de stat este interzisă organizarea și desfășurarea de competiții și concursuri școlare cu taxă sau pentru care se solicită din partea părinților/elevilor orice fel de contribuție financiară (de exemplu: achiziționarea de cărți, reviste etc.).

**Art. 4.** – Direcţia Generală Învățământ Preuniversitar, Direcția Minorități, Direcția Generală Buget-Finanțe din cadrul Ministerului Educației Naționale, inspectoratele școlare și unitățile de învățământ preuniversitar duc la îndeplinire prevederile prezentului ordin.

**MINISTRU**

**PAVEL NĂSTASE**

### Bucureşti

Nr. 3248

Data: 14.02.2017

|  |  |  |  |
| --- | --- | --- | --- |
| **SECRETAR DE STAT,**  **András György KIRÁLY** | **SECRETAR DE STAT,**  **Liviu Marian POP** | | **SECRETAR DE STAT,**  **Gigel PARASCHIV** |
| **SECRETAR GENERAL,**  **Robert BEREZOVSKI** | | | |
| **DIRECŢIA GENERALĂ BUGET-FINANŢE**  **Director General,**  **Mihai PĂUNICĂ** | | | |
| **DIRECŢIA GENERALĂ JURIDIC**  **Director General,**  **Crina Mădălina CIOBANU** | | **DIRECŢIA MINORITĂȚI**  **Director,**  **Domokos SZŐCS** | |
| **DIRECŢIA GENERALĂ ÎNVĂȚĂMÂNT PREUNIVERSITAR**  **Director General,**  **Alin-Cătălin PĂUNESCU**  **Aviz de legalitate,**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | | |